Маскарапоз
Маскарапоз, клоун —
1) өзбек жанa тажик театрынын куудул актё­ру. Маскарапоздор ыр-бий менен жомокторду пантомималык-мимика менен кызыктуу аткарып, өз оюну аркылуу күлкүлүү, мазмундуу сатиралык көрүнүштөрдү импровизациялаган. 

2) Элди күлдүруүчү цирк артисти, куудул. Элдик куудулдар табигый кебетеси, кулкүлуу вазу менен кемчиликтерди мыскылдаса, Маскарапоз бети-башын боёп, күлкү келтирээлик кийинип, кейпин өзгөртуп алып-элдин черин жазат. Өтмө - кебетеси, кылык-жоругу менен келеке болгон адам.

Колдонулган адабияттар 
Кыргыз Совет Энциклопедиясы. Башкы редактор Б. О. Орузбаева. -Бишкек: Кыргыз Совет Энциклопедиясынын башкы редакциясы, 1979. Том 4. Лактация - Пиррол.  -656 б.

Инсандар